Komalapa
San Chuan Komalapa (isp. San Juan Comalapa) arba tiesiog Komalapa – miestas Gvatemaloje, Čimaltenango departamente, į šiaurės vakarus nuo Čimaltenango. Miestas žymus kaip kakčikelių meno centras. Iš čia kilęs dailininkas Andrés Curruchich, susilaukęs tarptautinio pripažinimo. Vėliau jis Komalapoje įkūrė dailės mokyklą. Čia taip pat gimė Gvatemalos himno kompozitorius Rafael Álvarez Ovalle.